Fundað var víða um höfuðborgina í gærkvöld vegna stöðu WOW air eftir að viðræðum félagsins við Icelandair var slitið um miðjan dag . Skúli Mogensen , eigandi félagsins , rær nú lífróður til að afstýra brotlendingu þess . Samkvæmt heimildum Fréttablaðsins vinnur Arctica Finance að því að safna 42 milljónum dollara , andvirði rúmlega 5 milljarða króna , til að bjarga flugfélaginu frá þroti . Hefur félagið skuldbundið sig til að hafa ávallt eina vél flota síns á Keflavíkurflugvelli til tryggingar greiðslu skuldarinnar . Sú hugmynd hefur verið viðruð , af forsvarsfólki WOW , að ISAVIA gefi eftir hluta skuldarinnar . Heimildir Fréttablaðsins herma að tillögur Skúla hafi ekki fallið í frjóan jarðveg . Þá sendi Skúli Mogensen starfsmönnum sínum stutt bréf í gærkvöldi . Þar þakkaði hann starfsfólki fyrir mikinn stuðning sem það hefur sýnt . Staðan of slæm fyrir framhald Tilkynnt var um viðræðuslit Icelandair og WOW á sjötta tímanum í gær . Umræddar viðræður voru stuttar en þær hófust á föstudag eftir að upp úr flosnaði milli WOW og Indigo Partners . Bjarni Benediktsson , fjármála - og efnahagsráðherra , Þórdís Kolbrún R. Gylfadóttir , ráðherra ferðamála , og samgönguráðherrann Sigurður Ingi Jóhannsson komu einnig saman til að ræða stöðuna . Heimildir Fréttablaðsins herma að Matt Ridley , ráðgjafi sem starfaði áður hjá fjárfestingarbankanum JP Morgan og einn helsti ráðgjafi Íslands í kjölfar hruns bankanna , hafi setið fundinn . Eitt af skilyrðum þess leyfis er að flugrekandi hafi fjárhagslegt bolmagn til að halda rekstri áfram . Samgöngustofa hefur fylgst grannt með fjárhagsstöðu félagsins frá síðasta hausti en samkvæmt heimildum blaðsins var meðal annars endurskoðandi frá stofnuninni með starfsstöð á skrifstofu WOW um skeið . Sagt var frá því í helgarblaði Fréttablaðsins að komi til þess að WOW air hverfi af flugmarkaði gæti það leitt til þess að landsframleiðsla dragist saman um allt að tæpum þremur prósentum . Var það niðurstaða skýrslu sem unnin var af ráðgjafarfyrirtækinu Reykjavík Economics fyrir félagið . Í skýrslunni kemur einnig fram að brotthvarfið hefði í för með sér veikingu krónunnar og að þúsundir starfa myndu tapast .